આ પૈસમાં વિશ્વાસે 5 લાખનો ઉમેરો કર્યો હતો અને 14 ફેબ્રુઆરીના રોજ 50 લાખ તથા 16 ફેબ્રુઆરીના રોજ 90,70,400 અનંત પટેલને આપ્યા હતા, આમ અંનત પટેલને રૂ. 1,40,70,400 મળ્યા હોવાના પુરાવા છે, 15 ફેબ્રુઆરીના રોજ પીઆઇના કહેવાથી જ પોલીસ સરકારી ગાડી લઇ કંટ્રોલ રૂમમાં નોંધ કરાવ્યા વગર અમદાવાદ ગયા હતા. ત્યાંથી ફ્લાઇટમાં મુંબઇ ગયા હતા, આ કેસમાં 30 સાક્ષીના નિવેદન નોંધવામાં આવ્યા છે, આખા કેસમાં માજી ધારાસભ્ય નલિન કોટડિયા સાથે મળી પોલીસ ઇન્સ્પેક્ટરે ષડ્યંત્ર રચ્યું હતું, તેઓ શરૂઆતથી અંત સુધી તમામ બાબતે સામેલ હતા, ફરિયાદ કરવા સીઆઇડી ક્રાઇમે તજવીજ હાથ ધરી ત્યારે સાક્ષીને પૈસા પરત મોકલી સમાધાન કરવા પણ પીઆઇ પટેલે પ્રયત્ન કર્યો હતો, આરોપી સામે પુરતા પુરાવા છે, તેથી આવા આરોપીને જામીન ન આપવા જોઇએ.